שו"ת רשב"ץ (תשב"ץ)/חלק ג/קיב
שאלה קיב:
עוד שאלת אנשי' היו בשוק של ערביים ובא להם ערבי אחד ומכר להם זהב ידע בזה יהודי אחד אמר להם אם לא תשתופו אותי עמכם אמסור אתכם אל השר על הזהב הזה הוצרכו לשתפו עמהם ובשובם בעיר אמר לאחיו לך אליהם ואמור להם שישתפוך עמהם וכן עשה ואמר להם שהוא ימסור אותם אם לא ישתפוהו עמהם אמרו לו ולמה והלא לא היית עמנו.
סוף דבר שתפוהו עמהם מפני פחד איומיו אחר זה נתגלה הדבר אל השר והפסידו ט"ו זהובי' ותבעו אל האחים שיפרעו חלקם בהפסד ולא רצו עמדו לדין בפני אביהם ופטרם מהו הדין בזה:

תשובה:
אין זה כהלכה שאפי' לא הפסידו הי' הדין נותן שיחזירו להם הזה' כי לא נתרצו לשתפם עמהם אלא מפני האונס ועכשו שהפסידו יהיו פטורים.
א"כ מצינו חוטא נשכר על כן לפי שהיו שותפים בריוח יהיו שותפים בהפסד ואין זה צריך לפנים: